താലിബാന് ഭീഷണി നേരിടും ഉഭയകക്ഷി ബന്ധം ശക്തമാക്കാന് അജിത് ഡോവല് റഷ്യന് മേഖലാ രാജ്യങ്ങളുടേയും ഇറാന്റേയും സുരക്ഷാ മേധാവികള് ഡല്ഹിയില് ന്യൂഡല്ഹി: ഏഷ്യന് മേഖലയിലെ സുരക്ഷയില് വിട്ടുവീഴ്ചയില്ലാത്ത നയവുമായി ഇന്ത്യ മുന്നിട്ടിറങ്ങുന്നു. ഡല്ഹി റീജണല് സെക്യൂരിറ്റി ഡയലോഗ് ഓണ് അഫ്ഗാന് എന്ന പേരിലാണ് ഡോവലിന്റെ കൂടിക്കാഴ്ച നടക്കുക.നാളെയാണ് അഫ്ഗാന് വിഷയം മുന്നിര്ത്തിയുള്ള നിര്ണ്ണായക ചര്ച്ചകള് നടക്കുന്നത്. ചൈനയും പാകിസ്താനും എടുത്തിരിക്കുന്ന താലിബാന് അനുകൂല നിലപാടും ഇന്ത്യവിരുദ്ധനീക്കങ്ങളുടേയും പശ്ചാത്തലത്തില് ഇന്ത്യയുടെ ഏറ്റവും ശക്തമായി നീക്കമായിട്ടാണ് പ്രതിരോധ വിദഗ്ധര് യോഗത്തെ കാണുന്നത്. അഫ്ഗാനില് താലിബാന് ഉയര്ത്തുന്ന മതഭീകരതയ്ക്കെതിരെ രാജ്യങ്ങളുടെ കൂട്ടായ്മയാണ് ഇന്ത്യ ലക്ഷ്യമിടുന്നത്. റഷ്യ, ഇറാന്, കസാഖിസ്താന്, താജിക്കിസ്താന്, ഉസ്ബക്കിസ്താന് എന്നീ രാജ്യങ്ങളാണ് ഇന്ത്യയിലെത്തിയത്. അജിത് ഡോവലിന്റെ നേതൃത്വത്തില് ഉന്നത തല സംഘമാണ് യോഗത്തില് പങ്കെടുക്കുന്നത്. റഷ്യന് മേഖലയിലെ രാജ്യങ്ങളുമായും ഇറാനു മായും മേഖലയിലെ ഭീകരവിരുദ്ധ പോരാട്ട നയം രൂപീകരിക്കുമെന്ന് വിദേശകാര്യവകുപ്പ് അറിയിച്ചു. ദേശീയ സുരക്ഷാ ഉപദേഷ്ടാവ് എന്ന നിലയില് അജിത് ഡോവലുമായിട്ടാണ് ലോകരാജ്യ ങ്ങളുടെ സുരക്ഷാ ഉദ്യോഗസ്ഥര് നിരന്തരം ബന്ധപ്പെടുന്നത്. അഫ്ഗാന് താലിബാന് പിടിച്ച ആഗസ്റ്റ് മാസം 1ാം തിയതി അമേരിക്കയുടേയും റഷ്യയുടേയും ചാരസംഘടനാ മേധാവികള് ഇന്ത്യയിലെത്തി ഡോവലിനെ കണ്ടത് വലിയ വാര്ത്താ പ്രാധാന്യം നേടിയിരുന്നു. ഏഷ്യന് മേഖലയിലെ ഭീകരസംഘടനകളെക്കുറിച്ച് വ്യക്തമായി അറിയാവുന്ന ഉദ്യോഗസ്ഥന് എന്ന നിലയില് അജിത് ഡോവലിന്റെ നയങ്ങളെ ഏറെ പ്രാധാന്യത്തോടെയാണ് ഐക്യരാഷ്ട്ര രക്ഷാസമിതിപോലും പരിഗണിക്കുന്നത്. റഷ്യയുടെ സുരക്ഷാ ഉപദേഷ്ടാവ് നിക്കോളായ് പാത്രൂഷേവ്, ഇറാന്റെ റയര് അഡ്മിറല് അളി ഷാംഖാനി, കസാഖിസ്താനിലെ കരീം മാസീമോവ് എന്നിവരെയാണ് ആദ്യഘട്ടം കാണുന്നത്. നാളെയാണ് ഇവരുമായി കൂടിക്കാഴ്ച നടക്കുക. രണ്ടാം ഘട്ടത്തില് താജികിസ്താനിലെ നസറുള്ളോ രഹ്മതോണ് മഹൂംസോദ, ഉസ്ബെക്കിസ്താന്റെ വിക്ടര് മഖ്മുദേവ് എന്നിവരുമായും ചര്ച്ച നടക്കും.